wickkiey/tamil-wikipedia-chunked huggingface dataset:
# சாரு சர்மா

## ஆரம்பகால வாழ்க்கை மற்றும் கல்வி

சாரு சர்மா 1992 ஆம் ஆண்டு மார்ச் 24 ஆம் நாள்ஜெய்ப்பூரில் பிறந்தார்.
# சாரு சர்மா

## விருதுகளும் பாராட்டுகளும்

சர்மா துணிச்சல் மற்றும் கல்வியில் செய்த சாதனைக்காக 5 தேசிய விருதுகளைப் பெற்றுள்ளார்.
# சாரு சர்மா

## வீர தீரச் செயல்களுக்கான விருது

சாரு சர்மா (அப்போது 9 வயது) மற்றும் அவரது சகோதரர் சின்மய் சர்மா (அப்போது 6 வயது) ஆகியோர் ஏப்ரல் 2002 இல் மும்பை உள்ளூர் தொடருந்துவில் நடைபெற்ற கொள்ளை முயற்சியில் சண்டையிட்டு பெண்களைக் காப்பாற்றினர். இதற்காக, 2003 சனவரி 26 இல் குடியரசு தினத்தன்று அப்போதைய பிரதமர் அடல் பிஹாரி வாஜ்பாயி அவர்களிடமிருந்து தேசிய வீரதீரச் செயல்களுக்கன விருது பெற்றார். அதே ஆண்டு குடியரசுத் தலைவர் டாக்டர் அப்துல் கலாமிடமிருந்து குடியரசுத் தலைவர் வீரதீர பதக்கத்தைப் பெற்றார். இந்தக் கதை மகாராட்டிராவில் ஒன்பதாம் வகுப்பு ஆங்கிலப் பாடப்புத்தகத்தில் *'சிப்ளிங் கேலண்ட்ரி*<nowiki/>' என்ற அத்தியாயமாக இணைக்கப்பட்டது.
# வினோத் குமார் சுக்லா

**வினோத் குமார் சுக்லா** (*Vinod Kumar Shukla*) (பிறப்பு: 1 சனவரி 1937), இந்தியாவின் சத்தீஸ்கர் மாநிலத்தைச் சேர்ந்த இந்தி மொழி எழுத்தாளர், கவிஞர் மற்றும் கட்டுரையாளர் ஆவார். இவர் இந்தி மொழியில் எழுதிய புதினமான (''சுவரில் வாழ்ந்த ஒரு ஜன்னல்"(Publisher : Sahitya Akademi, New Delhi, 2005) எனும் நூலுக்கு, 1999ஆம் ஆண்டில் சாகித்திய அகாதமி விருது வழங்கப்பட்டது.  
இவர் 2024ஆம் ஆண்டிற்கான 59வது ஞானபீட விருதிற்கு 21 மார்ச் 2025 அன்று தேர்வு செய்யப்பட்டுள்ளார்.ஞானபீட விருதுடன் ரூபாய் 11 இலட்சம் ரொக்கப் பரிசு, சரஸ்வதி தேவியில் வெண்கலச் சிலை மற்றும் ஒரு பாராட்டுப் பத்திரம் ஆகியவை வழங்கப்படுகிறது. இந்தி இலக்கியம், படைப்பாற்றல் மற்றும் தனித்துவமான எழுத்துப் பாணிக்கு அவர் அளித்த சிறந்த பங்களிப்புக்காக இந்த விருது அவருக்கு வழங்கப்படுவதாக அறிவிக்கப்பட்டுள்ளது.
# வினோத் குமார் சுக்லா

## வாழ்க்கை மற்றும் இலக்கியப் பணி

1 சனவரி 1937 அன்று தற்கால சத்தீஸ்கர் மாநிலத்தின் ராஜ்நந்தகாவுன் நகரத்தில் பிறந்தவர் வினோத் குமார். இவர் தனது முதலாவது இந்தி கவிதைகள் கொண்ட நூலான *லக்பாக் ஜெய் ஹிந்த்* (*Lagbhag Jai Hind*) 1971ஆம் ஆண்டில் வெளியிட்டார். இவர் இரண்டாவது கவிதைகள் தொகுப்பான *Vah Aadmi Chala Gaya Naya Garam Coat Pehankar Vichar Ki Tarah* எனும் நூலை 1981ஆம் ஆண்டில் வெளியிட்டார்.  
வினோத் குமார் சுக்லா 1994 முதல் 1996 வரை ஆக்ராவில் உள்ள நிராலா ஞானபீடததில் விருந்தினர் எழுத்தாளராக இருந்தார். அப்போது அவர் "கிலேகா தோ தேகெங்கே" மற்றும் புத்துணர்ச்சியூட்டும் "தீவார் மே ஏக் கிர்கி ரஹாதி தீ" (*Deewar Mein Ek Khirkee Rahati Thi*) ஆகிய இரண்டு நாவல்களை எழுதினார்.  
வினோத் குமார் சுக்லாவிற்கு எக்தாரா - தட்சீலாவின் குழந்தைகள் இலக்கியம் மற்றும் கலை மையம் மூலம் கலைஞர்கள் வசிப்பிடத்தை வழங்கியது. அங்கு அவர் "ஏக் சுப்பி ஜகா" எனும் பெயரில் இளைஞர்களுக்காக ஒரு நாவலை வெளியிட்டார்.
# சாவந்த்வாடி சட்டமன்றத் தொகுதி

**சாவந்த்வாடி-வேங்குர்லா-தோடமார்க் சட்டமன்றத் தொகுதி** (Sawantwadi-Vengurla-Dodamarg Assembly) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சிந்துதுர்க் மாவட்டத்தில் அமைந்துள்ளது. ரத்னகிரி-சிந்துதுர்க் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சாவந்த்வாடி சட்டமன்றத் தொகுதி

## சட்டமன்ற உறுப்பினர்கள்

| 1962 | சிவராம் சாவந்த் போன்சுலே | இந்திய தேசிய காங்கிரசு</br> |
| --- | --- | --- |
| 1967 |  |  |
| 1972 | பிரதாப்ராவ் போன்சுலே |  |
| 1978 | ஜெயானந்த் மத்கர் | ஜனதா கட்சி |
| 1980 | சிவராம் சாவந்த் போன்சுலே | இந்திய தேசிய காங்கிரசு (இ) |
| 1985 | இந்திய தேசிய காங்கிரசு</br> |  |
| 1990 | பிரவின் போன்சுலே |  |
| 1995 |  |  |
| 1999 | சிவராம் தல்வி | சிவ சேனா |
| 2004 |  |  |
| 2009 | தீபக் கேசர்கர் | தேசியவாத காங்கிரசு கட்சி</br> |
| 2014 | சிவ சேனா |  |
| 2019 |  |  |
| 2024 | } |  |
# உதவிபெறாத கல்வி நிறுவனம்

**உதவிபெறாத கல்வி நிறுவனம்** *(unaided educational institution)* இந்தியாவில் உள்ள தனியார் கல்வி நிறுவனங்களின் ஒரு பிரிவாகும். இவை "உதவி பெறும்" தனியார் கல்வி நிறுவனங்கள் என்று அழைக்கப்படுபவற்றிலிருந்து வேறுபட்டவையாகும். இந்தச் சொல் தொடக்கப் பள்ளிகள் முதல் உயர்கல்வி கல்லூரிகள் வரையிலான கல்வி நிறுவனங்களை உள்ளடக்கியது. உதவி பெறாத கல்வி நிறுவனங்கள் இந்திய அரசாங்கத்தால் "அங்கீகரிக்கப்படலாம்" அல்லது "அங்கீகரிக்கப்படாதவையாக இருக்கலாம்." உதவி பெறும் கல்வி நிறுவனம் என்பது இந்திய அரசாங்கத்திடமிருந்து உதவி பெறும் ஒரு தனியார் நிறுவனமாகும். அரசு மற்றும் அங்கீகரிக்கப்பட்ட தனியார் (உதவி பெறும் மற்றும் உதவி பெறாத) பள்ளிகளில் ஆசிரியர்களாக நியமிக்கப்படுவதற்குத் தேவையான தகுதிகளை அரசாங்கம் பரிந்துரைக்கிறது.
# ராம் சந்திர வித்யபாகிசு

**ராம்சந்திரா வித்யாபாகிசு** ( ; 1786 - 2 மார்ச் 1845) ஓர் இந்திய அகராதியியல் ஆசிரியர் மற்றும் சமசுகிருத அறிஞர் ஆவார். இவரது முதல் ஒருமொழி வங்காள அகராதியான *பங்கபாஷாபிதான்* 1817 ஆம் ஆண்டில் வெளியிடப்பட்டது. ராஜா ராம்மோகன் ராய் நிறுவிய வேதாந்தக் கல்லூரியிலும், பின்னர் 1827 முதல் 1837 வரை சமசுகிருதக் கல்லூரியிலும் கல்வி கற்பித்தார். கொல்கத்தாவில் ராஜா ராம்மோகன் ராயின் இணைந்து பணியாற்றிய இவர், 1828 இல் நிறுவப்பட்ட பிரம்ம சபையின் முதல் செயலாளராக இருந்தார். மேலும், 1843 இல் தேபேந்திரநாத் தாகூர் மற்றும் 21 இளைஞர்களை பிரம்ம சமாஜத்தில் இணைத்தார்.
# விண்மீன் ஒளித்தடம் (ஒளிப்படவியல்)

சுவடுகளை விட்டுச் செல்கிறது.]]  
**விண்மீன் ஒளித்தட ஒளிப்படவியல்** அல்லது விண்மீன் செல்தடம்; விண்மீன் பாதை *(Star trail)* என்பது ஒரு வகையான ஒளிப்பட வகையாகும், இது புவியின் சுழற்சி காரணமாக இரவு வானத்தில் விண்மீன்களின் வெளிப்படையான தினசரி இயக்கத்தின் வட்டங்களைப் படம்பிடிக்க நீண்ட வெளிப்பாடு மூலம் பயன்படுத்துகிறது. ஒரு விண்மீன் பாதை ஒளிப்படத்தில் தனிப்பட்ட விண்மீன்களை படத்தின் குறுக்கே வளைகோடுகளாகக் காட்டுகிறது, நீண்ட வெளிப்பாடுகள் நீண்ட வளைவுகளைக் கொடுக்கும். சர்வதேச விண்வெளி நிலையம் மற்றும் செவ்வாய் (கோள்) போன்ற இடங்களில் எடுக்கப்பட்ட ஒத்த ஒளிப்படங்களுக்கு இந்த சொல் பயன்படுத்தப்படுகிறது.  
ஒரு விண்மீன் பாதைக்கான வழக்கமான அடைப்பான் வேகம் 15 நிமிடங்கள் முதல் பல மணிநேரம் வரை இருக்கும், வழக்கத்தை விட நீண்ட நேரம் அடைப்பானைத் திறக்க ஒளிப்படக்கருவியின் "குமிழ்/பல்ப்" அமைப்பு தேவைப்படுகிறது. இருப்பினும், இறுதி விண்மீன் பாதையின் படத்தை உருவாக்க பல சட்டகங்களை ஒன்றாகக் கலப்பது மிகவும் பயிற்சி பெற்ற நுட்பமாகும்.  
முக்கிய தொலைநோக்கிகளுக்கான நோக்காய்வக இடங்களின் தரத்தை அளவிட தொழில்முறை வானியல் வல்லுநர்களால் விண்மீன் பாதைகள் பயன்படுத்தப்படுகின்றன.
# சுபௌல்

**சுபௌல்** (*Supaul*), வட இந்தியாவின் பீகார் மாநிலத்தின் மிதிலை பிரதேசத்தில் உள்ள சுபௌல் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரான பட்னாவிற்கு வடகிழக்கே 198.6 கிலோ மீட்டர் தொலைவில் உள்ளது.
# சுபௌல்

## மக்கள் தொகை பரம்பல்

2011ஆம் ஆண்டின் மக்கள் தொகை கணக்கெடுப்பின்படி, 28 வார்டுகளும், 12,495 குடியிருப்புகளும் கொண்ட சுபௌல் நகரத்தின் மக்கள் தொகை 65,437 ஆகும். அதில் ஆண்கள் 34,421 மற்றும் பெண்கள் 31,016 உள்ளனர். பாலின விகிதம் 1000 ஆண்களுக்கு 901 பெண்கள் வீதம் உள்ளனர். சராசரி எழுத்தறிவு 71.43 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 10.52 % மற்றும் 0.13 % வீதம் உள்ளனர். இந்நகரத்தில் இந்து சமயத்தினர் 72.77%, இசுலாமியர் 26.87%, சமணர்கள் , கிறித்தவர்கள் 0.20% மற்றும் பிற சமயத்தினர் 0.17% வீதம் உள்ளனர்.
# சுபௌல்

## போக்குவரத்து

### தொடருந்து நிலையம்

சுபௌல் தொடருந்து நிலையம்சகார்சா, ஜாஞ்சர்பூர், லெகரிசராய், லலித்கிராம் போன்ற நகரங்களுடன் இணைக்கிறது.
# பப்புவா மாநிலம்

**பப்புவா மாநிலம்** (இந்தோனேசியம்: *Provinsi Papua*; ஆங்கிலம்: *Province of Papua*) என்பது நியூ கினி தீவில்; இந்தோனேசியாவின் மேற்கு நியூ கினி நிலப் பகுதியில் உள்ள ஒரு மாநிலம் ஆகும். மேற்கு நியூ கினி நிலப் பகுதி **இந்தோனேசிய நியூ கினி** அல்லது **இந்தோனேசிய பப்புவா** என்றும் அழைக்கப்படுகிறது.  
இந்த மாநிலம் மேற்கு நியூ கினியின் வடக்கு கடற்கரையையும், மேற்கில் சந்திரவாசி விரிகுடாவில் *(Cenderawasih Bay)* உள்ள தீவுக் குழுக்களையும் உள்ளடக்கியது; **8** பிராந்தியங்களாகவும் (ஆங்கிலம்: *Regency*; *City* இந்தோனேசியம்: *Kabupaten*; *Kota*) **1** நகரமாகவும் பிரிக்கப்பட்டுள்ளது.  
இந்த மாநிலம் 82680.95 கிமீ<sup>2</sup> நிலப்பரப்பைக் கொண்டுள்ளது. இதன் தலைநகரம் ஜெயபுரா *(Jayapura)*. பப்புவா மாநிலத்தில் அதிக மக்கள் தொகை கொண்ட நகரமாகவும் ஜெயபுரா விளங்குகிறது.
# பப்புவா மாநிலம்

## நியூ கினி

நியூ கினி என்பது ஒரு தீவு; உலகின் இரண்டாவது பெரிய தீவு.  
- நியூ கினி தீவின் மேற்குப் பகுதியில் இந்தோனேசியாவின் 6 மாநிலங்கள் உள்ளன.
- நியூ கினி தீவின் கிழக்குப் பகுதியில் பப்புவா நியூ கினி எனும் தனி ஒரு நாடு உள்ளது. 1975-ஆம் ஆண்டில் ஆஸ்திரேலியாவிடம் இருந்து விடுதலை பெற்று **பப்புவா நியூ கினி** என்ற ஒரு தனி நாடானது.
# பப்புவா மாநிலம்

## நிலவியல்

இந்த மாநிலத்தின் கிழக்கில் பப்புவா நியூ கினி நாடு; வடக்கில் பசிபிக் பெருங்கடல்; மேற்கில் செந்திரவாசி விரிகுடா; தெற்கில் மத்திய பப்புவா மாநிலம்; மற்றும் மேல்நில பப்புவா மாநிலம்; ஆகியவை எல்லைககளாக உள்ளன. இந்த மாநிலம் பசிபிக் பெருங்கடலில் உள்ள பலாவு தீவுடன் கடல் எல்லைகளையும் கொண்டுள்ளது. பப்புவா மாநிலம், மற்ற இந்தோனேசிய மாநிலங்களுடன் ஒப்பிடும்போது அதிக அளவிலான தன்னாட்சி உரிமைகளைக் கொண்டுள்ளது.  
பப்புவா மாநிலம் 9 பிராந்தியங்களைக் கொண்டுள்ளது. அவற்றுள் ஜெயபுரா மாநகரம் என்பது தனி ஒரு பிராந்தியமாக இயங்குகிறது
# பப்புவா மாநிலம்

## நிலவியல்

### பப்புவா மாநில பிராந்தியங்கள்

1. போலேவாலி மண்டார் *(Polewali Mandar Regency)*
1. ஜெயபுரா *(Jayapura Regency)*
1. யாப்பென் தீவுகள் *(Yapen Islands Regency)*
1. பியாக் நம்போர் *(Biak Numfor Regency)*
1. சார்மி *(Sarmi Regency)*
1. கீரோம் *(Keerom Regency)*
1. வாருப்பென் *(Waropen Regency)*
1. சுபியோரி *(Supiori Regency)*
1. மாம்பரமோ ராயா *(Mamberamo Raya Regency)*
1. ஜெயபுரா *(Jayapura)*
# பப்புவா மாநிலம்

## வரலாறு

இந்த மாநிலம் 1962 முதல் 1973 வரை இரியான் பாராட் *(Irian Barat)* என்றும்; 1973 முதல் 2002 வரை இரியான் ஜெயா *(Irian Jaya)* என்றும் அழைக்கப்பட்டது. அந்தக் காலக்கட்டத்தில் மேற்கு நியூ கினி *(Western New Guinea)* முழுவதையும் உள்ளடக்கி இருந்தது. அப்போது **பப்புவா** என்றும் அழைக்கப்பட்டது.  
2002-ஆம் ஆண்டில், பப்புவா அதன் தற்போதைய பாபுவா மாநிலம் எனும் பெயரைப் பெற்றது; மற்றும் இந்தோனேசிய சட்டத்தின் கீழ் பப்புவா மாநிலத்திற்கு ஒரு சிறப்பு தன்னாட்சித் தகுதியும் வழங்கப்பட்டது. 2001-ஆம் ஆண்டில், பப்புவா மாநிலத்தின் மேற்கு முனை; மேற்கு பப்புவா என்று ஒரு புதிய மாநிலமாகப் பிரிக்கப்பட்டது.
# பப்புவா மாநிலம்

## வரலாறு

### ஜெயபுரா

அதன் பின்னர், சூலை 2022-இல், இதே பப்புவா மாநிலத்தில் இருந்து மத்திய பப்புவா, மேல்நில பப்புவா, தெற்கு பப்புவா என்று மேலும் 3 மாநிலங்கள் பிரிக்கப்பட்டன. அந்த வகையில் தற்போது இந்த மாநிலம் ஓரளவிற்கு சுருக்கப்பட்டு உள்ளது. 2024-ஆம் ஆண்டின் நடுப்பகுதியில், மாநிலத்தின் மக்கள்தொகையின் அதிகாரப்பூர்வ மதிப்பீடு 1,060,550 ஆகும். அதில் 554,800 ஆண்கள் மற்றும் 505,800 பெண்கள் ஆவார்கள்.  
பப்புவா மாநிலம் 4 தனித்தனி மாநிலங்களாகப் பிரிக்கப்பட்டதைத் தொடர்ந்து, ஜெயபுரா நகரம் மட்டும் மாநிலத்தில் அதிக மக்கள் தொகை கொண்ட நிர்வாகப் பிரிவாக உள்ளது. 2024-ஆம் ஆண்டின் நடுப்பகுதியில் மொத்தம் 420,580 பேர் ஜெயபுராவில் வசித்தனர்.  
மாநிலத்தின் பெரும்பான்மை மக்கள் கடலோரப் பகுதிகளில், குறிப்பாக ஜெயபுரா நகரம் மற்றும் அதன் புறநகர்ப் பகுதிகளில் மிகையாக உள்ளனர்.
# பப்புவா மாநிலம்

## காட்சியகம்

-
# பூ. கே. மந்திரி

**பூ. கே. மந்திரி** (*P. K. Manthri* இயற்பெயர் **பூ. கே. மந்திரி குமரன்** ) (21 மே 1933 - 6 டிசம்பர் 1984) ஓர் இந்தியக் கேலிச்சித்திர வரைஞர் ஆவார்.
# பூ. கே. மந்திரி

## சொந்த வாழ்க்கை

இந்தியாவின் கேரளத்தில் உள்ள பந்தளத்தில் பூமங்கலத்து கேசவன் மற்றும் கொச்சிக்கா ஆகியோருக்கு மகனாகப் பிறந்தார். இவரது தந்தை ஒரு பள்ளி மேலாளராகவும், தலைமை ஆசிரியராகவும் இருந்தார். மாவேலிக்கரா ரவிவர்மா கலைப் பள்ளியில் இவர் ஓவியம் பயின்றார்.
# பூ. கே. மந்திரி

## தொழில் வாழ்க்கை

1950களில் *சரசனுக்காக* கேலிச்சித்திரங்களை வரையத் தொடங்கிய போதிலும், முதன்மையாகத் தனிநிராம் நாளிதழுக்காக வரைந்தார். *அசது*, *நர்மதா* ஆகிய பத்திரிகைகளிலும் கேலிச்சித்திரங்களை வெளியிட்டார். இவரது படைப்புகள் மாத்ருபூமி, ஜனயுகம், மலையாள நாடு, மலையாள ராஜ்யம் மற்றும் மனோராஜ்யம் ஆகியவற்றில் வெளிவந்தன. *பச்சு*, *கோவலன்*, *மிஸ்டர் குஞ்சு* போன்றவை இவர் உருவாக்கிய கதாப்பாத்திரங்களில் குறிப்பிடத்தகுந்தனவாகும். பச்சுவின் மனைவி எனும் இவரது கேலிச்சித்திரம் பரவலான பாராட்டினைப் பெற்றது. சில காலம், காலிகட் பத்திரிகைகளான தேசாபிமானி மற்றும் மாத்ருபூமியில் பணியாற்றினார். பின்னர், கேரளத்தின் கல்வித் துறையில் சேர்ந்தார், அதே நேரத்தில் ஒரு கேலிச்சித்திர வரைஞராகவும் பணியாற்றினார். ஒரு குறிப்பிட்ட சமூகத்தைச் சேர்ந்தவர்கள் பள்ளிகளில் முறைகேடாக அரபு ஆசிரியர்களாக நியமிப்பதைக் குறிவைத்து, கேலிச்சித்திரங்கள் மூலம் இவர் கடுமையாக விமர்சித்தார் (குறிப்பாக, *குடனண்ணக்கன் ஆலில்லா* என்ற கார்ட்டூன்). இதனால், மந்திரி 1969 முதல் இரண்டரை ஆண்டுகளுக்கு அரசுப் பணியிலிருந்து இடைநீக்கம் செய்யப்பட்டார். இடைநீக்கத்தில் இருந்தபோதும், 'தந்திரி' என்ற புனைப்பெயரில் கேலிச் சித்திரங்களை வரைந்தார். இந்தக் காலகட்டத்தில் *சித்ரஹாஸ்யம்* என்ற கேலிச் சித்திர நூலையும் வெளியிட்டார். இது, 20,000க்கும் மேற்பட்ட பிரதிகள் விநியோகிக்கப்பட்டன. அப்போதைய அரசுச் செயலாளர் மலையாட்டூர் ராமகிருஷ்ணனும், கேலிச்சித்திர வரைஞரும், புதின எழுத்தாளருமான மலயாட்டூர் ராமகிருஷ்ணனின் அறிக்கையின்படி, 1973 ஆம் ஆண்டு இவர் மீண்டும் அரசுப் பணியில் சேர்க்கப்பட்டார்.
# பபுவா

**பபுவா** (*Bhabhua*), வட இந்தியாவின் பீகார் மாநிலத்தில் உள்ள கைமுர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இந்நகரம் மாநிலத் தலைநகரான பட்னாவிற்கு தென்மேற்கே 188.5 கிலோ மீட்டர் தொலைவில் உள்ளது.இந்நகரத்தில் முந்தேசுசுவரி கோயில் உள்ளது. மேலும் கைமூர் மலைத்தொடர் உள்ளது.
# பபுவா

## மக்கள் தொகை பரம்பல்

2011ஆம் ஆண்டின் மக்கள் தொகை கணக்கெடுப்பின்படி, 25 வார்டுகளும், 7,855 குடியிருப்புகளும் கொண்ட பபுவா நகரத்தின் மக்கள் தொகை 50,179 ஆகும். அதில் 26,681 ஆண்கள் மற்றும் 23,498 பெண்கள் உள்ளனர். பாலின விகிதம் 1000 ஆண்களுக்கு 918 பெண்கள் வீதம் உள்ளனர். சராசரி எழுத்தறிவு 82.66 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 10.23 % மற்றும் 3.21 % வீதம் உள்ளனர். இந்நகரத்தில் இந்து சமயத்தினர் 79.53%, இசுலாமியர் 20.10%, சமணர்கள் , கிறித்தவர்கள் 0.15% மற்றும் பிற சமயத்தினர் 0.22 % வீதம் உள்ளனர்.இந்நகரத்தில் இந்தி மொழியுடன், போஜ்புரி மொழி வட்டார மொழியாக பேசப்படுகிறது.
# பபுவா

## போக்குவரத்து

### தொடருந்து நிலையம்

ஹவுரா-பாட்னா-தில்லி செல்லும் இருப்புப்பாதையில் பபுவா நகரத்திலிருந்து 14 கிலோ மீட்டர் தொலைவில் பபுவா ரோடு இரயில் நிலையம் உள்ளது.
# ஹாய் நானா

***ஹாய் நானா*** *(Hi Nanna)* என்பது 2023 ஆம் ஆண்டு வெளியான இந்தியத் தெலுங்கு மொழிக் காதல் நாடகத் திரைப்படமாகும், இது சௌரியுவ் இயக்குநராக அறிமுகமாகி, *வைரா என்டர்டெயின்மென்ட்சு* தயாரிப்பில் வெளிவந்தது. இந்தப் படத்தில் நானி, மிருணாள் தாக்கூர் ஆகியோர் முதன்மைக் கதாப்பாத்திரங்களில் நடித்தனர்.  
ஹாய் நன்னா 7 டிசம்பர் 2023 அன்று வெளியிடப்பட்டது. விமர்சகர்களிடமிருந்து நேர்மறையான விமர்சனங்களைப் பெற்றது. இது வணிக ரீதியாக வெற்றி பெற்றது, உலகளவில் 250 கோடி ரூபாய்க்கு மேல் வசூலித்தது.
# ஹாய் நானா

## கதைச் சுருக்கம்

ஆறு வயது மகி தனது தந்தை, தாத்தா மற்றும் தனது செல்ல நாய் புளூட்டோவுடன் மும்பையில் வசிக்கிறார். மகி *சிஸ்டிக் ஃபைப்ரோசிஸ்* எனும் நோயினால் அவதிப்படுகிறார். தந்தை விராஜ், ஒரு வெற்றிகரமான புதுப்பாங்குப் புகைப்படக் கலைஞராக உள்ளார். யாசுனா எனும் பெண்ணைத் தற்செயலாக மகி சந்திக்கிறார். மகியின் தாய் யார் அவருக்கும் யாசுனாவிற்கும் என்ன தொடர்பு என்பதாக கதை உள்ளது.
# ஹாய் நானா

## நடிகர்கள்

- நானி- விராஜ்
- மிருணாள் தாக்கூர் - யாசுனா
- கியாரா கண்ணா- மகி
- ஜெயராம் - யாசுனாவின் தந்தையாக
- நாசர் - மருத்துவர் ரஞ்சனாக
# ஹாய் நானா

## வெளியீடு

### திரையரங்கம்

*ஹாய் நானா* டிசம்பர் 7, 2023 அன்று உலகளவில் திரையரங்குகளில் வெளியிடப்பட்டது. தமிழ், மலையாளம், கன்னடம் மற்றும் இந்தி மொழிகளில் மொழிமாற்றம் செய்யப்பட்ட பதிப்புகளும் வெளியிடப்பட்டன. இந்தப் படம் ஆரம்பத்தில் டிசம்பர் 21, 2023 அன்று வெளியிட திட்டமிடப்பட்டது, ஆனால் பின்னர் *சாலார்* மற்றும் *டன்கியுடன்* வெளியாவதைத் தவிர்ப்பதற்காக திசம்பர் 7, 2023 இல் வெளியானது.
# எசு. யு. அருண்குமார்

**எஸ். யு. அருண்குமார்** தமிழ் திரைப்படத் துறையில் பணிபுரியும் ஒரு இந்திய திரைப்பட இயக்குனர் மற்றும் திரைக்கதை எழுத்தாளர். இவர் தமிழ்நாட்டின் மதுரை அருகே உள்ள பரவையைச் சேர்ந்தவர். *பன்னையாரும் பத்மினியும்* (2014), *சேதுபதி* (2016), *சிந்துபாத்* (2019), *சித்தா* (2023) ஆகிய படங்களை இயக்கியுள்ளார்.
# எசு. யு. அருண்குமார்

## தனிப்பட்ட வாழ்க்கை

அருண் குமார் திருமணம் மதுரையில் 2 பிப்ரவரி 2025 அன்று நடைபெற்றது.
# எசு. யு. அருண்குமார்

## திரைப்பட வாழ்க்கை

அருண்குமார் திரைப்பட ஆர்வத்தில் சில குறும்படங்களை உருவாக்கினார். நாளைய இயக்குநர் நிகழ்ச்சியின் (குறும்படங்களுக்கான தொலைக்காட்சி போட்டி) இரண்டாவது பருவத்தில் பங்கேற்றார்.  
விஜய் சேதுபதி நடித்த *பன்னையாரும் பத்மினியும்* (2014) படத்தின் மூலம் அருண்குமார் இயக்குநராக அறிமுகமானார். இந்த படம் முதலில் ஒரு குறும்படமாக இருந்தது. பின்னர் ஒரு திரைப்படமாக உருவாக்கப்பட்டது. முக்கிய கதாபாத்திரங்களை வைத்துக் கொண்டு வேறுப்பட்ட கதையுடன் வெளியானது. இது விமர்சன ரீதியான பாராட்டைப் பெற்று பல சர்வதேச திரைப்பட விழாக்களில் திரையிடப்பட்டாலும், இது வசூலில் வெற்றி பெறவில்லை.  
பின்னர் விஜய் *சேதுபதி* சேதுபதி (2016) படத்தில் இணைந்து பணியாற்றிய அருண்குமார், இருவரும் சேர்ந்து வணிக ரீதியான வெற்றியை கொடுக்க விரும்பினர். இப்படம் வணிக ரீதியாக வெற்றிப்பெற்றது. இந்தப் படம் தெலுங்கில் *ஜெயதேவ்* என்ற பெயரில் அறிமுக நடிகர் காந்தா ரவியுடன் மறு ஆக்கம் செய்யப்பட்டது. அருண் குமார் மூன்றாவது முறையாக விஜய் சேதுபதியுடன் *சிந்துபாத்* (2019) திரைப்படத்தில் கைகோர்த்தார். விஜய் சேதுபதியின் மகன் சூர்யாவை *சிந்துபாத்* படத்தில் அருண்குமார் நடிக்க வைத்தார். படத்தின் பெரும்பாலான காட்சிகள் மலேசியா, கம்போடியா மற்றும் தாய்லாந்தில் படமாக்கப்பட்டன.  
2020 ஆம் ஆண்டில் தென்காசி சங்கிலி பறிப்பு நிகழ்வுகளைப் பற்றி இமைக்கா விழிகள் என்ற ஆவணப்படத்தை உருவாக்கினார். அதன் எழுத்தாளர், இயக்குனராகவும் ஒளிப்பதிவாளராகவும் இருந்தார்.  
சித்தார்த் கதாநாயகனாக நடித்த சித்தா (2023) படத்தை இயக்கினார். இது செப்டம்பர் 28, 2023 அன்று வெளியாகி விமர்சன ரீதியான பாராட்டைப் பெற்றது.  
கடைசியாக இவர் இயக்கி வெளியான திரைப்படம், விக்ரம் நடித்த *வீர தீர சூரன் பகுதி 2* ஆகும்.
# எசு. யு. அருண்குமார்

## திரைப்படங்கள்

### Feature films

| ஆண்டு | திரைப்படம் | குறிப்புகள் | **மேற்கோள்** |
| --- | --- | --- | --- |
| 2014 | *பண்ணையாரும் பத்மினியும்* | சிறந்த திரைப்படத்துக்கான தமிழக அரசின் திரைப்பட விருது மூன்றாவது பரிசு
நடுவர் சிறப்புப் பரிசு பெங்களூர் பன்னாட்டு திரைப்பட விழா |  |
| 2016 | *சேதுபதி* |  |  |
| 2019 | *சிந்துபாத்* |  |  |
| 2023 | *சித்தா* | தமிழ்-பிலிம்பேர் சிறந்த திரைப்பட இயக்குநர் விருது |  |
| 2025 | *வீர தீர சூரன்* | ** | } |
# எசு. யு. அருண்குமார்

## திரைப்படங்கள்

### குறும்படங்கள்

| - | 2012 | *பண்னையாரும் பத்மினியும்* |
| --- | --- | --- |
| 2012 | *5 ருபீசு* |  |
| 2012 | *நாடோடி மன்னன்* | } |
# வார்ப்புரு:INRConvert/HistoricalRate/Formatted

<noinclude>Given a rupee amount, a target currency and a conversion year, this subtemplate will output the converted amount in the target currency using the exchange rate in the given year. This uses . If the target currency or conversion year are not supplied, they may be defaulted by the aforementioned template.  
;Parameters:
1. Rupee amount in INR, e.g. 100 (not 100)
1. Target currency ISO code, e.g. USD (not US$ or dollar)
1. Conversion year, e.g. 2018 (not 2018-05-03)
1. Number of decimal places to round to, e.g. 2 to round to 2 decimal places, or -2 to round to the nearest 100; default is 2  
;Example:
<code></code>
</noinclude><includeonly>}}</includeonly>
# வார்ப்புரு:INRConvert/Currency

<noinclude>This subtemplate is for displaying currency symbols using their ISO code. This is intended to be used with , as cannot be combined with it without tight coupling. If no code is supplied, it is defaulted to <code>USD</code>.  
</noinclude>
# இலால்ரின்பூயி

**இலால்ரின்பூயி** (*Lalrinpuii*)(பிறப்பு 1962) என்பவர் இந்திய அரசியல்வாதியும் மிசோரம் மாநில சட்டமன்ற உறுப்பினரும் ஆவார். இவர் லுங்லேய் மாவட்டத்தின் லுங்லேய் கிழக்கு சட்டமன்றத் தொகுதியிலிருந்து மிசோரம் சட்டமன்ற உறுப்பினராக உள்ளார். திசம்பர் 8,2024 அன்று சுகாதாரம், சமூக நலன் மற்றும் பழங்குடி விவகாரங்கள், பெண்கள் மற்றும் குழந்தைகள் மேம்பாடு மற்றும் சுற்றுலாத் துறைகளுக்கான அமைச்சராகப் பதவியேற்றபோது மிசோரம் அமைச்சராகப் பதவியேற்ற முதல் பெண் ஆவார்.
# இலால்ரின்பூயி

## கல்வி

இலால்ரின்பூயி கான்பூரில் உள்ள சத்ரபதி ஷாகுஜி மகராஜ் பல்கலைக்கழகத்தில் 2002ஆம் ஆண்டில் இளங்கலைப் பட்டம் பெற்றார். இவர் சப்தங்கா கவ்ல்ரிங்கை மணந்தார். 2023 மிசோரம் சட்டப்பேரவைத் தேர்தலில் சோரம் மக்கள் இயக்கக் கட்சியைப் பிரதிநிதித்துவப்படுத்தும் சட்டமன்ற உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசின் ஜோசப் லால்ஹிம்புயாவை 1646 வாக்குகள் வித்தியாசத்தில் தோற்கடித்தார். 2023 ஆம் ஆண்டு நடைபெற்ற சட்டமன்றத் தேர்தலில் தேர்ந்தெடுக்கப்பட்ட மூன்று சட்டமன்ற உறுப்பினர்களில் இவரும் ஒருவர். 2018-ஆம் ஆண்டில், இவர் எம். என். எஃப் இன் லாவ்மாமா தோச்சங்கிடம் 72 வாக்குகள் வித்தியாசத்தில் தோல்வியடைந்தார்.
# செந்தில் நகர்

**செந்தில் நகர்** என்பது சென்னை மாவட்டத்தில் உள்ள ஆவடி மற்றும் அம்பத்தூர் இரயில் நிலையங்களுக்கு இடையில் அமைந்துள்ள குடியிருப்புப் பகுதி ஆகும். இது முக்கியமாக வீட்டு அலகுகளில் கவனம் செலுத்தும் ஒரு வளரும் நகரியமாகும். வலம்புரி விநாயகர் கோயில், திருமுல்லைவாயில் ரயில் நிலையம், ரங்கசாமி மெட்ரிகுலேஷன் பள்ளி, டைனி டாட் கிட்ஸ் பள்ளி, அண்ணா ஆடிட்டோரியம் மற்றும் கலைமகள்மெட்ரிகுலேசன் பள்ளி ஆகியவை இந்த சிறிய குடியிருப்பு நகரத்தின் முக்கிய அம்சங்களாகும். மேலும் இங்கு புகழ்பெற்ற ஆலமரம் ஒன்று காணப்படுகிறது. செந்தில் நகர் கொளத்தூர் சட்டமன்றத் தொகுதிக்கு உட்பட்டதாகும்.  
திருமுல்லைவாயல் இரயில் நிலையம் செந்தில் நகருக்கு அருகிலுள்ள இரயில் நிலையமாகும், இது மகாத்மா காந்தி பிரதான சாலையில் இருந்து சுமார் 500 மீட்டர் தொலைவில் அமைந்துள்ளது. இந்த இரயில் நிலையமானது, சென்னை மத்திய இரயில் நிலையம், சென்னை கடற்கரை இரயில் நிலையம், அரக்கோணம் மற்றும் திருவள்ளூர் போன்ற உள்ளூர் பகுதிகளை இணைக்கிறது.  
சாலை வழியாக, சென்னை மத்திய நிலையத்திலிருந்து கிட்டத்தட்ட 22 கி.மீ. தொலைவிலும், சென்னை புறவழிச்சாலையிலிருந்து 4 கி.மீ. தொலைவிலும் மற்றும் சென்னை உள்நாட்டு விமான நிலையத்திலிருந்து 24 கி.மீ. தூரத்திலும் இந்நகர் உள்ளது. அம்பத்தூர் ஓ. டி., திருமுல்லைவாயிலிலிருந்து சுமார் 2.5 கி.மீ. மற்றும் செந்தில் நகரிலிருந்து சுமார் 2.2 கி.மீ. தொலைவில் உள்ளது.  
சென்னை புறவழிச்சாலை, செந்தில் நகரிலிருந்து சுமார் 4 கி.மீ. தொலைவில் அமைந்துள்ளது. இது என். எச். 4 (பெங்களூர் நெடுஞ்சாலை ஜி. எஸ். டி சாலை, கொல்கத்தா நெடுஞ்சாலை)யை இணைக்கிறது.  
இது ஒரு மேம்பட்ட பகுதியாகும், இது 1970 முதல் செயலில் உள்ளது. ஆனால் கடந்த சில ஆண்டுகளாக, பொதுப் போக்குவரத்து அமைப்பு, மருத்துவ வசதிகள், வணிக வளாகங்கள், பள்ளிகள், கல்லூரி, அரங்கங்கள், பேருந்து நிலையம், விளையாட்டு மைதானம் போன்ற பல வசதிகளுடன் வளர்ச்சி வேகமாக உள்ளது. திருமுல்லைவாயில் வழியாக செந்தில் நகரை இணைக்கும் பேருந்து வழித்தடங்கள்: எம்147எஸ் (தி. நகர்) 41டி எக்ஸ். (மந்தைவெளி) மற்றும் 71எஃப் (அம்பத்தூர் வழியாக CMBT) ஆகியவை ஆகும். மேலும் நகரின் பெரும்பாலான பகுதிகளுக்கும் அதன் புறநகர்ப் பகுதிகளுக்கும் இரயில் வழித்தடங்களும் உள்ளன.  
இது ஆவடி நகராட்சியின் 11-ஆவது வார்டின் கீழ் வருகிறது.
# சக்தி இராணி சர்மா

**சக்தி இராணி சர்மா** (*Shakti Rani Sharma*) என்பவர் இந்திய அரசியல்வாதியும் அரியானா சட்டமன்ற உறுப்பினரும் ஆவார். சக்தி இராணி சர்மா மத்தியப் பிரதேசத்தில் உள்ள ஜபல்பூரில் பள்ளிக் கல்வியினை முடித்துள்ளார். இவர் 2024 முதல் அரியானா சட்டமன்ற உறுப்பினராக உள்ளார். இவர் கால்கா சட்டமன்றத் தொகுதியில் பாரதிய ஜனதா கட்சி வேட்பாளராக 2024ஆம் ஆண்டு நடைபெற்ற தேர்தலில் போட்டியிட்டு வெற்றி பெற்று சட்டமன்ற உறுப்பினராகத் தேர்ந்தெடுக்கப்பட்டார். இத்தேர்தலில் சர்மா, 60,612 வாக்குகள் பெற்று தனக்கு அடுத்தப்படியாக வந்த இந்திய தேசிய காங்கிரசு வேட்பாளரான பிரதீப் சொளத்ரியினை 10883 வாக்குகள் வித்தியாசத்தில் தோற்கடித்தார்.
# பிரேமலதா சிங்

**பிரேமலதா சிங்** (*Premlata Singh*)(பிறப்பு சனவரி 15,1950) என்பவர் இந்திய அரசியல்வாதியும் அரியானா சட்டமன்ற மேனாள் உறுப்பினரும் ஆவார். இவர் உச்சனா கலான் சட்டமன்றத் தொகுதியினைப் பிரதிநிதித்துவப்படுத்தும் பாரதிய ஜனதா கட்சியின் சார்பில் 13ஆவது அரியானா சட்டமன்ற உறுப்பினராக இருந்தார்.
# பிரேமலதா சிங்

## தனிப்பட்ட வாழ்க்கை

பிரேமலதா 1970 சூன் 9 அன்று பிரேந்தர் சிங் மணந்தார். பிரேந்தர் சிங் சூலை 2016 முதல் ஏப்ரல் 2019 வரை நரேந்திர மோதி தலைமையிலான தேசிய ஜனநாயகக் கூட்டணி அரசாங்கத்தில் மத்திய எஃகு மற்றும் கிராமப்புற மேம்பாட்டு அமைச்சராகப் பணியாற்றினார்.  
இவரது மகன் பிரிஜேந்திர சிங் முன்பு இந்திய ஆட்சிப் பணி அதிகாரியாக இருந்தார். மேலும் அரியானாவில் 21 ஆண்டுகள் பணியமர்த்தப்பட்டார். 2019ஆம் ஆண்டு நடைபெற்ற இந்திய பொதுத் தேர்தலில் கிசார் மக்களவைத் தொகுதியிலிருந்து நாடாளுமன்ற மக்களவை உறுப்பினராகத் தேர்ந்தெடுக்கப்பட்டு 2024வரை பதவியிலிருந்தார்.
# காட்டுப்பாக்கம், திருவள்ளூர்

**காட்டுப்பாக்கம்** என்பது இந்தியாவில் தமிழ்நாட்டின் திருவள்ளூர் மாவட்டத்தில் உள்ள சென்னை யின் ஒரு புறநகர்ப் பகுதியாகும். இது நகரின் மேற்குப் பகுதியில் அமைந்துள்ளது.
# காட்டுப்பாக்கம், திருவள்ளூர்

## அமைவிடம்

மவுண்ட் - பூந்தமல்லி சாலையில் செயின்ட் ஜார்ஜ் கோட்டையிலிருந்து 20 கிலோமீட்டர் தொலைவில் காட்டுப்பாக்கம் அமைந்துள்ளது. அருகிலுள்ள பேருந்து நிலையம் காட்டுப்பாக்கத்தில் இருந்து ஒரு கிலோமீட்டர் தொலைவில் உள்ள ஐயப்பந்தாங்கல் ஆகும். அருகிலுள்ள இரயில் நிலையம் 8 கிலோமீட்டர் தொலைவில் கிண்டி<nowiki/>யில் உள்ளது. காட்டுப்பாக்கம் நகரானது, மாங்காடு அம்மன் கோயிலுக்கு அருகில் உள்ளது. திருவேற்காடு கருமாரி அம்மான் கோயில் இங்கிருந்து சுமார் 5 கிலோமீட்டர் தொலைவில் உள்ளது. &nbsp;ஸ்ரீ ராமச்சந்திர மருத்துவக் கல்லூரி மற்றும் ஆராய்ச்சி நிறுவனம் சுமார் 2 கிலோமீட்டர் தொலைவில் உள்ளது.
# காட்டுப்பாக்கம், திருவள்ளூர்

## அடையாளங்கள்

காட்டுப்பாக்கத்தில் பல கோயில்கள், மசூதிகள் மற்றும் தேவாலயங்கள் உள்ளன. காட்டுப்பாக்கத்தில் உள்ள ஸ்ரீ வட செந்தூர் முருகன் கோயில் நகரத்தில் கட்டப்பட்ட மிகப் பழமையான இந்துக் கோயில்களில் ஒன்றாகும். செந்ததூர்புரம் பிரதான சாலையில் உள்ள பிள்ளையார் கோவில் மற்றொரு பழைய கோயிலாகும்.
# அனிதா யாதவ்

**அனிதா யாதவ்** (Anita Yadav)(பிறப்பு ஏப்ரல் 20,1964) இந்திய தேசிய காங்கிரசைச் சேர்ந்த ஓர் இந்திய அரசியல்வாதி ஆவார். இவர் அயானா சட்டமன்ற உறுப்பினராகவும், அரியானாவின் அடேலி (மகேந்திரகர் சட்டப்பேரவை தொகுதியைப் பிரதிநிதித்துவப்படுத்தும் முன்னாள் அமைச்சராகவும் உள்ளார். 1995-ஆம் ஆண்டில் அரியானா மாநிலத்தின் ரேவாரியில் மாவட்டத் தலைவராக அரசியலில் நுழைந்த இவர், 2000-ஆம் ஆண்டில் சல்காசு சட்டமன்றத் தொகுதியில் இந்திய தேசிய காங்கிரசு சார்பில் போட்டியிட்டு மாநில சட்டமன்றத் தேர்தலில் வெற்றி பெற்றார். இவர் 2000ஆம் ஆண்டு முதல் தொடர்ந்து தேர்தலில் வெற்றி பெற்று 3ஆவது முறையாக மக்களுக்குச் சேவை செய்து வருகிறார்.  
அனிதா யாதவ் 2009-ஆம் ஆண்டில் அடேலி தொகுதியில் போட்டியிட்டு, தன்னுடைய போட்டியாளர்களிடமிருந்து கடுமையான போட்டி இருந்தபோதிலும் அகிர் இனக்குழுக்கள் மிகுந்த பகுதியில் மூன்றாவது முறையாக வெற்றி பெற்றார் இவர் தலைமை நாடாளுமன்றத் செயலாளராகவும் மாநில அமைச்சராகவும் பணியாற்றினார்.
# அனிதா யாதவ்

## ஆரம்பகால வாழ்க்கை.

அரியானா ரேவாரி மாவட்டத்தில் கன்வாலி மாவட்டத்தில் 1964 ஏப்ரல் 20 அன்று உம்ராவ் சிங்கிற்கு யாதவிற்கு மகளாகப் பிறந்தார், அனிதா. அனிதா ரேவாரியில் உள்ள கல்லூரி ஒன்றில் இளங்கலை கலை பட்டம் பெற்றார். கருநாடகாவில் இரண்டாண்டு மருந்தாளுநர் பட்டயப்படிப்பினை முடித்தார்.
# அனிதா யாதவ்

## அரசியல்

அனிதா பின்வரும் பதவிகளை வகித்துள்ளார்:
- உறுப்பினர், அகில இந்தியக் காங்கிரசு குழு 2000-ஆம் ஆண்டு முதல்
- துணைத் தலைவர், மாவட்ட குழு, ரேவாரி
- மாவட்டம். தலைவர், காங்கிரசு (1995-2000
- பொதுச் செயலாளர், அகில இந்திய மகளிர் காங்கிரசு, 1997-2000
- தலைவர், அரியானா மகளிர் காங்கிரசு, 2000-2004
- சார்க் மாநாடு-அகில இந்தியக் காங்கிரசு குழு மாநாடுகள் (ஆதிவேசன்) 1995 முதல் 2005 வரை
- மாநில அமைச்சர், தலைமை நாடாளுமன்றச் செயலாளர்
# அனிதா யாதவ்

## தனிப்பட்ட வாழ்க்கை

அனிதா ஓம்கார் யாதவை மணந்தார். இந்த இணையருக்கு இரண்டு குழந்தைகள் உள்ளனர்.
# சந்த்காட் சட்டமன்றத் தொகுதி

**சந்த்காட் சட்டமன்றத் தொகுதி** (Chandgad Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது கோல்ஹாப்பூர் மாவட்டத்தில் அமைந்துள்ளது. சந்த்காட், கோல்ஹாப்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சந்த்காட் சட்டமன்றத் தொகுதி

## சட்டமன்ற உறுப்பினர்கள்

| 1951 | விட்டல் சீதாராம் பாட்டீல் | இந்திய விவசாயிகள் மற்றும் தொழிலாளர் கட்சி |  |
| --- | --- | --- | --- |
| 1957 | புசங் நர்சிங் பாட்டீல் |  |  |
| 1962 | விதல்ராவ் சவான் பாட்டீல் | இந்திய தேசிய காங்கிரசு |  |
| 1967 |  |  |  |
| 1972 | வசந்தராவ் தேசாய் |  |  |
| 1978 | விதல்ராவ் பைரு பாட்டீல் | சுயேச்சை |  |
| 1980 | விதல்ராவ் சவான் பாட்டீல் | இந்தியத் தேசிய காங்கிரசு (இ) |  |
| 1985 | இந்திய தேசிய காங்கிரசு |  |  |
| 1990 | நரசிங்கராவ் பாட்டீல் |  |  |
| 1995 | பர்மு பாட்டீல் | சுயேச்சை |  |
| 1999 | நரசிங்கராவ் பாட்டீல் | தேசியவாத காங்கிரசு கட்சி |  |
| 2004 | மக்கள் தனனாட்சி சக்தி |  |  |
| 2009 | பாபாசாகேப் குபேகர் | தேசியவாத காங்கிரசு கட்சி |  |
| 2013^ | சந்தியாதேவி குபேகர் |  |  |
| 2014 |  |  |  |
| 2019 | ராசேசு பாட்டீல் |  |  |
| 2024 | சிவாஜி பாட்டீல் | சுயேச்சை | } |
# பெனிட்டா ராய்

இராஜமாதா **பெனிட்டா ராய்** (*Benita Roy*, பிறப்பு: ஆகஸ்ட் 18,1907, இறப்பு தேதி தெரியவில்லை) ஓர் வங்காளதேச பிரபுத்துவக் குடும்பத்தில் பிறவரும், இலக்கியவாதியும், இராஜதந்திரியும் மற்றும் அமைச்சரும் ஆவார். சிட்டகொங் மலைப் பகுதிகளில் உள்ள சக்மா வட்டத்தின் நாற்பத்தொன்பதாவது இராணியாக இருந்தார். திரிதேவ் ராய் மற்றும் தேபாஷிஷ் ராய் ஆகியோரின் ஆட்சியின் போது பெனிட்டா ராய் இராஜமாதாவாக பணியாற்றினார். 1972 ஆம் ஆண்டில் ஐக்கிய நாடுகள் அவைக்கு வங்காளதேசத்தின் முதல் தூதுக்குழுவில் உறுப்பினராகவும், 1975 முதல் 1978 வரை வங்காளதேச அரசாங்கத்தில் அமைச்சராகவும் இருந்தார்.
# பெனிட்டா ராய்

## குடும்பமும் கலைகளும்

பெனிட்டா சென், 1907 ஆம் ஆண்டு ஆகஸ்ட் 18 ஆம் தேதி இங்கிலாந்தின் சர்ரே சட்ட மாணவர் சரல் சந்திர செனுக்கு பிறந்தார். இவரது தந்தைவழி தாத்தா கேசப் சந்திர சென் ஒரு வங்காள இந்து சீர்திருத்தவாதியும் பிரம்ம சமாஜத் தலைவரும் ஆவார். இவரது சித்தி நைனா தேவி பாரம்பரிய இந்துத்தானி இசைப் பாடகி ஆவார். பெனிட்டா தனது 18 வயது வரை கொல்கத்தாவிலுள்ள பெதுன் கல்லூரியில் பயின்றார். இராஜா நளினக்சா ராய் என்பவரை மணந்து சக்மா வட்டத்தின் நாற்பத்தொன்பதாவது இராணியானார். இவரது கணவர் 1951 இல் இறந்தார். 1971 இல் வங்காளதேசம் சுதந்திரம் அடைந்தபோது இவர் பாக்கித்தானியராக இருக்க விரும்பி இரவீந்திரநாத் தாகூரின் நெருங்கிய கூட்டாளியாக இருந்தார்.
# பெனிட்டா ராய்

## விடுதலைப் போரும் அரசும்

1971இல் வங்காளதேச விடுதலைப் போரின்போது பெனிட்டா ராய் இரங்கமதி அரண்மனையை பொதுமக்களுக்கான தங்குமிடமாக திறந்து வைத்தார்.  
1972 ஆம் ஆண்டில், சேக் முஜிபுர் ரகுமான் ஐக்கிய நாடுகள் அவைக்கு வங்காளதேசத்தின் முதல் தூதுக்குழுவில் உறுப்பினராக இவரை நியமித்தார். அந்த நேரத்தில் பாக்கித்தான் அரசாங்கம் விடுதலைப் போரில் பாக்கித்தானை நிறுவுவதற்கு ஆதரவாக இருந்த இவரது மகன் திரிதேவ் ராய் தலைமையில் ஒரு எதிர்க் குழுவை அனுப்பியது.  
1970 களின் நடுப்பகுதியில் அரசியல் மற்றும் அரசியலமைப்பு நெருக்கடிகளின் போது, பெனிட்டா ராய் வங்காளதேச அரசாங்கத்தில் நில நிர்வாகம் மற்றும் நில சீர்திருத்த அமைச்சராகவும் (டிசம்பர் 1975-ஜனவரி 1976), நிவாரணம் மற்றும் மறுவாழ்வு அமைச்சராகவும் (பிப்ரவரி 1976-ஜூன் 1978) பணியாற்றினார்.
# ராதாநகரி சட்டமன்றத் தொகுதி

**இராதாநகரி சட்டமன்றத் தொகுதி** என்பது (*Radhanagari Assembly Constituency*) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது கோல்காப்பூர் மாவட்டத்தில் அமைந்துள்ளது. இராதாநகரி சட்டமன்றத் தொகுதி, கோல்ஹாப்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# ராதாநகரி சட்டமன்றத் தொகுதி

## சட்டமன்ற உறுப்பினர்கள்

| 1952 | தினியன்தேவ் காண்டேகர் | இந்திய விவசாயிகள் மற்றும் தொழிலாளர் கட்சி</br> |
| --- | --- | --- |
| 1957 |  |  |
| 1962 | இந்தியத் தேசிய காங்கிரசு (அ) |  |
| 1967 | ஜி.டி.காலிகேட் | இந்திய விவசாயிகள் மற்றும் தொழிலாளர் கட்சி</br> |
| 1972 | கிருஷ்ணாஜி மோரே | சுயேச்சை |
| 1978 | தினகர்ராவ் சாதவ் | இந்திய தேசிய காங்கிரசு</br> |
| 1980 | அரிபாவ் கடவ் | இந்திய தேசிய காங்கிரசு (இ) |
| 1985 | பஜ்ரங் தேசாய் | இந்திய காங்கிரசு (சோசலிஸ்ட்) |
| 1990 | சங்கர் பாட்டீல் | ஜனதா தளம் |
| 1995 | நாம்தேவ்ராவ் போயிட் | சுயேச்சை |
| 1999 | பஜ்ரங் தேசாய் | இந்திய தேசிய காங்கிரசு</br> |
| 2004 | கிருசுணராவ் பாட்டீல் | சுயேச்சை |
| 2009 | தேசியவாத காங்கிரசு கட்சி</br> |  |
| 2014 | பிரகாசுராவ் அபித்கர் | சிவ சேனா |
| 2019 |  |  |
| 2024 | } |  |
# ஜெயபுரா

**ஜெயபுரா** அல்லது **ஒல்லந்தியா** (இந்தோனேசியம்: *Kota Jayapura*; ஆங்கிலம்: *City of Jayapura*; *Hollandia*) என்பது இந்தோனேசியா, பப்புவா மாநிலத்தின், தலைநகரம் ஆகும். இந்த நகரம் பப்புவா மாநிலத்தில் மிகப்பெரிய நகரமாகவும்; அதிக மக்கள் தொகை கொண்ட நகரமாகவும் விளங்குகிறது.  
இந்த நகரம் நியூ கினி தீவின் வடக்கு கடற்கரையில் அமைந்துள்ளது; மற்றும் 940.0 கிமீ<sup>2</sup> (362.9 சதுர மைல்) பரப்பளவைக் கொண்டுள்ளது.  
இந்த நகரத்தின் வடக்கில் பசிபிக் பெருங்கடல்; வடக்கில் யோசு சுதர்சோ விரிகுடா *(Yos Sudarso Bay)*; கிழக்கில் பப்புவா நியூ கினி நாடு; தெற்கில் கீரோம் பிராந்தியம்; மேற்கில் ஜெயபுரா பிராந்தியம் ஆகிய நீர்நிலப் பகுதிகள் எல்லைகளாக உள்ளன.
# ஜெயபுரா

## பொது

2020 மக்கள் தொகை கணக்கெடுப்பின்படி, ஜெயபுரா மாநகரத்தின் மக்கள்தொகை 398,478; மற்றும் நியூ கினி தீவில் அதிக மக்கள்தொகை கொண்ட நகரமாகவும் விளங்குகிறது. மக்கள் தொகை அடிப்படையில், பப்புவா நியூ கினி நாட்டின் தலைநகரமான மார்சுபி துறைமுகம் நகரத்தின் மக்கள்தொகையையும் மிஞ்சியுள்ளது.  
2010-2020-ஆம் ஆண்டுகளில், இந்த நகரம் இந்தோனேசியாவில் துரிதமாக வளர்ந்து வரும் நகரமாகவும் இருந்தது. 2010 மற்றும் 2020-க்கு இடைப்பட்ட காலத்தில் ஜெயபுராவின் மக்கள் தொகை 55.23% அதிகரித்தது. 2023-ஆம் ஆண்டின் நடுப்பகுதியில் அதிகாரப்பூர்வ மதிப்பீடு 414,862-ஆக இருந்தது (220,024 ஆண்கள் மற்றும் 194,838 பெண்கள்).  
கிழக்கு இந்தோனேசியாவின் மக்காசார், தென்பசார் மற்றும் மனாடோ நகரங்களுக்கு அடுத்த நிலையில், பொருளாதாரத்தில் ஜெயபுரா நகரம் நான்காவது பெரிய நகரமாக விளங்குகிறது. 2016-ஆம் ஆண்டு மொத்த உள்நாட்டு உற்பத்தி இந்தோனேசிய ரூப்பியா Rp 19.48 டிரில்லியன் என மதிப்பிடப்பட்டுள்ளது. மிக உயர்ந்த மனித மேம்பாட்டுச் சுட்டெண் (HDI) 0.801-ஐ கொண்டுள்ளது.
# ஜெயபுரா

## சொல் பிறப்பியல்

**ஜெயபுரா** என்பது "வெற்றி நகரம்" (जय jaya: "வெற்றி"; पुर pura: "நகரம்") என்பதற்கான சமசுகிருதச் சொல்லாகும். மேலும் சுகார்னோ மயமாக்கலை *(de-Sukarnoization)* ஒழிப்பதன் ஒரு பகுதியாக சுகார்த்தோவால் ஜெயபுரா என்று பெயரிடப்பட்டது. இருப்பினும் சிறப்பாக பிரதிபலிக்கும் வகையில், நகரத்தின் பெயரை மாற்ற வேண்டும் என்று அரசு அதிகாரிகள், கல்வியாளர்கள், உள்ளூர்வாசிகள் வலியுறுத்து வருகின்றனர்.  
இடச்சு குடியேற்றவியக் காலத்தில், ஒல்லாந்து நாட்டை அடிப்படையாகக் கொண்டு இந்த நகரம் **ஒல்லந்தியா** என்று அழைக்கப்பட்டது. 1945-ஆம் ஆண்டில்,
இடச்சுக்காரர்கள் ஜெயபுரா எனும் ஒல்லந்தியாவை அப்போதைய நெதர்லாந்து நியூ கினியாவின் *(Netherlands New Guinea)* தலைநகராக மாற்றினர்.  
1 அக்டோபர் 1962 அன்று, இந்த நகரம் ஒல்லந்தியா/கோத்தா பாரு *(Hollandia/Kota Baru)* என்று பெயரிடப்பட்டது. 1 மே 1963 அன்று, இந்த நகரத்தை இந்தோனேசியா கைப்பற்றியபோது, அதன் பெயர் கோத்தா பாரு என மாற்றப்பட்டது. 1964-ஆம் ஆண்டில், அப்போதைய இந்தோனேசிய அதிபர் சுகார்னோவின் நினைவாக, இந்த நகரம் சுகார்னோபுரா *(Sukarnopura)*என பெயர் மாற்றப்பட்டது. 1968-ஆம் ஆண்டில் இந்த நகரம் அதன் தற்போதைய பெயரைப் பெற்றது.
# ஜெயபுரா

## நிலவியல்

பள்ளத்தாக்குகள், மலைகள், பீடபூமிகள் மற்றும் கடல் மட்டத்திலிருந்து 700 மீட்டர் (2,300 அடி) வரை உயர்வு என மாறுபட்ட நிலையில் ஜெயபுராவின் நிலப்பரப்பு வேறுபடுகிறது. ஜெயபுரா நகரம் யோசு சுதர்சோ விரிகுடாவை எதிர்நோக்கியவாறு உள்ளது. ஜெயபுரா நகரம் சுமார் 94,000 எக்டேர் (230,000 ஏக்கர்) பரப்பளவில் உள்ளது.  
இந்த நகரம் ஐந்து மாவட்டங்களாகப் பிரிக்கப்பட்டுள்ளது. மேலும் இந்த நகரத்தின் 30% பகுதியில் மட்டுமே மக்கள் வசிக்கின்றனர். மீதமுள்ள பகுதி கரடுமுரடான நிலப்பரப்பு, சதுப்பு நிலங்கள் மற்றும் பாதுகாக்கப்பட்ட காடுகளைக் கொண்டுள்ளது.  
ஜெயபுராவில், ஆண்டு முழுவதும் அதிக மழை பெய்யும் வெப்பமண்டல மழைக்காடு காலநிலை (Af) உள்ளது.
# ஜெயபுரா

## நியூ கினி

நியூ கினி என்பது ஒரு தீவு; உலகின் இரண்டாவது பெரிய தீவு.  
- நியூ கினி தீவின் மேற்குப் பகுதியில் இந்தோனேசியாவின் 6 மாநிலங்கள் உள்ளன.
- நியூ கினி தீவின் கிழக்குப் பகுதியில் பப்புவா நியூ கினி எனும் தனி ஒரு நாடு உள்ளது. 1975-ஆம் ஆண்டில் ஆஸ்திரேலியாவிடம் இருந்து விடுதலை பெற்று **பப்புவா நியூ கினி** என்ற தனி நாடானது.
# ஜெயபுரா

## காட்சியகம்

-
# ஜெயபுரா

## இரட்டை நகரங்கள்

- புவேர்ட்டோ பிரின்செசா, பிலிப்பீன்சு
- குவிசோன் நகரம், பிலிப்பீன்சு
- சான் ஒசே (கோஸ்ட்டா ரிக்கா), கோஸ்ட்டா ரிக்கா
- சோங்கலா, தாய்லாந்து
- வனிமோ, பப்புவா நியூ கினி
# அயனம்பாக்கம்

**அயனம்பாக்கம்** என்பது இந்தியா தமிழ்நாடு மாநிலத்தில் உள்ள திருவள்ளூர் மாவட்டத்தின் பூந்தமல்லி வட்டத்தில் உள்ள ஒரு வட்டாரமாகும். இது சென்னை நகரின் மேற்குப் புறநகர்ப் பகுதியில், நகர மையத்திற்கு மேற்கே 14 கிலோமீட்டர் தொலைவில் அமைந்துள்ளது. ஆவடி மாநகராட்சியுடன் இணைக்கப்படவுள்ள திருவேற்காடு நகராட்சியின் கீழ் அயனம்பாக்கம் உள்ளது.
# அயனம்பாக்கம்

## புவியியல்

சென்னை-திருத்தணி-ரேணிகுண்டா சாலைக்கு மேற்கே கூவம் ஆற்றின் வடக்கே அயனம்பாக்கம் அமைந்துள்ளது. இதன் சராசரி உயரம் கடல் மட்டத்திலிருந்து 15 மீட்டர் ஆகும்.
# அயனம்பாக்கம்

## காலநிலை

அயனம்பாக்கத்தில் வெப்பமண்டல சவன்னா காலநிலை உள்ளது (கோப்பன் காலநிலை வகைப்பாட்டின் படி). நவம்பரில் அதிக அளவு மழைப்பொழிவைக் காண்கிறது, சராசரியாக 228 மி.மீ. மழைப்பொழிவு மற்றும் பிப்ரவரியில் குறைந்தபட்ச மழைப்பொழிவைக் (9 மி.மீ. சராசரி) காண்கிறது.
# தக்டுபைட்டு

**தக்டுபைட்டு** (*Tugtupite*) என்பது Na<sub>4</sub>(AlBeSi<sub>4</sub>O<sub>12</sub>)Cl என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பெரிலியம் அலுமினியம் டெக்டோசிலிகேட்டு என்று இக்கனிமம் வகைப்படுத்தப்படுகிறது. சோடியம் மற்றும் குளோரின் ஆகியவையும் இக்கனிமத்தில் கலந்துள்ளன. தக்டுபைட்டு கனிமம் சிலிக்கா குறைபாடுள்ள பெல்ட்சுபாத்தாய்டு கனிமக் குழுவின் உறுப்பினராகும். இது அதிக காரத்தன்மை கொண்ட ஊடுருவும் தீப்பாறைகளில் காணப்படுகிறது.  
பன்னாட்டு கனிமவியல் சங்கம் தக்டுபைட்டு கனிமத்தை Ttp என்ற குறியீட்டால் அடையாளப்படுத்துகிறது.  
தக்டுபைட்டு கனிமம் கதிர்வீசிக் கருமையாக்கும் தன்மை கொண்டது. தன் படிக அமைப்பின் பெரும்பகுதியை சோடலைட்டுடன் பகிர்ந்து கொள்கிறது. மேலும் இரண்டு தாதுக்களும் எப்போதாவது ஒரே மாதிரியில் ஒன்றாகக் காணப்படுகின்றன.  
தக்டுபைட்டு கண்ணாடி போன்ற பளபளப்புடன் ஒளி ஊடுருவக்கூடியதாகவும் ஒளி கசியக்கூடியதாகவும் கூடிய நாற்கோணப் படிகங்களின் நிறைகளாகக் காணப்படுகிறது. பொதுவாக வெள்ளை, இளஞ்சிவப்பு, கருஞ்சிவப்பு மற்றும் நீலம் மற்றும் பச்சை நிறங்களில் கூட இக்கனிமம் காணப்படுகிறது. மோவின் கடினத்தன்மை அளவுகோலி 4 என்ற கடினத்தன்மை மதிப்பும் , ஒப்படர்த்தி மதிப்பாக 2.36 என்ற ஒப்படர்த்தியும் கொண்டுள்ளது. புற ஊதா கதிர்வீச்சின் கீழ் கருஞ்சிவப்பை ஒளிரச் செய்கிறது.  
முதன்முதலில் 1962 ஆம் ஆண்டு தென்மேற்கு கிரீன்லாந்தில் தக்டுபைட்டு கண்டுபிடிக்கப்பட்டது. கனடாவின் கியூபெக் மாகாணத்திலும் உருசியாவின் கோலா தீபகற்பத்திலும் தக்டுபைட்டு கனிமம் கண்டுபிடிக்கப்பட்டுள்ளது.  
கலைமானுக்குரிய கிரீன்லாந்து சொல்லான தக்டு என்ற சொல்லில் இருந்து தக்டுபைட்டு என்ற பெயர் இக்கனிமத்திற்கு சூட்டப்பட்டுள்ளது.  
நேபாளத்தில், பார்டியாவிலிருந்து தாங்கு வரையிலான பெரும்பாலான ஆறுகளில் தக்டுபைட்டு கனிமம் இயாசுபர் மற்றும் நெஃப்ரைட்டு கனிமங்களுடன் பரவலாகக் காணப்படுவதாக அமெரிக்க புவியியல் ஆய்வு தெரிவிக்கிறது.  
தக்டுபைட்டு ஒரு மணிக்கல்லாகவும் பயன்படுத்தப்படுகிறது.
# மண்ணிவாக்கம்

**மண்ணிவாக்கம்** என்பது இந்திய மாநிலமான தமிழ்நாட்டில், செங்கல்பட்டு மாவட்டத்தில், சென்னை பெருநகரத்திற்கு அருகில் உள்ள ஒரு நகரம் ஆகும்.  
மண்ணிவாக்கமானது வண்டலூர் மற்றும் முடிச்சூர் இடையே தாம்பரத்திலிருந்து 7.5 கிலோமீட்டர் தொலைவிலும் வண்டலூரிலிருந்து 2 கிலோமீட்டர் தொலைவிலும் அமைந்துள்ளது. சென்னை பெருநகரப் பகுதியில் காட்டன்கொளத்தூர் ஊராட்சி ஒன்றியத்தின் கீழ் (சி. எம். ஏ.) கிராம எண் 1 என மண்ணிவாக்கம் பட்டியலிடப்பட்டுள்ளது. இந்த நகரம், சாலை வழியாக ஒரகடம் மற்றும் ஸ்ரீபெரும்புதூர் போன்ற தொழில்துறை பகுதிகளுடனும், சாலை மற்றும் புறநகர் ரயில்வே மூலம் சென்னை மறைமலை நகர் மற்றும் மஹிந்திரா வேர்ல்ட் சிட்டியுடனும் நன்கு இணைக்கப்பட்டுள்ளது.
# மண்ணிவாக்கம்

## போக்குவரத்து

மண்ணிவக்கத்திற்கு அருகிலுள்ள இரயில் நிலையம் வண்டலூர் ஆகும். ஐந்து கிலோமீட்டருக்குள் உள்ள பிற இரயில் நிலையங்கள் ஊரப்பாக்கம், பெருங்களத்தூர், கூடுவாஞ்சேரி மற்றும் தாம்பரம் ஆகிய இடங்களில் உள்ளன. தெற்கே செல்லும் அரசு மற்றும் தனியார் பேருந்துகளுக்கான கிளாம்பாக்கம் பேருந்து முனையம் 5 கிலோமீட்டருக்குள் அமைந்துள்ளது. மாநகரப் போக்குவரத்துக் கழகம் (எம். டி. சி. சி.), பேருந்து எண் 55, 79 கே, 579 மற்றும் 583 ஆகியவற்றுடன் சிறிய பேருந்துகள் எஸ் 79 மற்றும் எஸ் 89 ஆகியவற்றை இயக்குகிறது. இது மண்ணிவக்கத்தை தாம்பரம், ஒரகடம், திருப்பெரும்புதூர், வேளச்சேரி மற்றும் பிராட்வே போன்ற பல்வேறு இடங்களுடன் இணைக்கிறது. சென்னையைச் சுற்றியுள்ள முக்கிய இடங்களுடன் இப்பகுதி நல்ல சாலை இணைப்பைக் கொண்டுள்ளது. முடிச்சூர் வழியாகவும், பெருங்களத்தூர் வழியாகவும் செல்லும் இரண்டு முக்கிய சாலைகள் மூலம் தாம்பரம் செல்லலாம். வெளி வட்டச் சாலை (ORR) அல்லது SH234 இப்பகுதியை சென்னையின் வடக்குப் பகுதிகளுடன் இணைக்கும் பகுதி வழியாகச் செல்கிறது. மாநில நெடுஞ்சாலை 48 இப்பகுதியை சென்னை-பெங்களூரு நெடுஞ்சாலை என். எச். 48 உடன் வாலாஜாபாத் மற்றும் காஞ்சிபுரம் வழியாக அல்லது ஒரகடம் மற்றும் திருப்பெரும்புதூர் வழியாக இணைக்கிறது. மேலும், சென்னை மெட்ரோ ரயில், விமான நிலையப் பாதையை நீட்டிக்க திட்டமிடப்பட்ட கிளாம்பாக்கம் பேருந்து நிலையம் வரை விரிவாக்கம் செய்வதற்கான சாத்தியக்கூறுகள் குறித்த ஆய்வைத் தொடங்கியுள்ளது.
# மண்ணிவாக்கம்

## மண்ணிவக்கம் மற்றும் அதைச் சுற்றியுள்ள பள்ளிகள்

- ஸ்ரீ விஸ்வ வித்யாலயா மேல்நிலைப்பள்ளி (0.50 கி.மீ.)&nbsp;
- PERI சர்வதேச பொது பள்ளி (0.5 கி.மீ.)&nbsp;
- நாராயண இ-டெக்னோ பள்ளி (0.5 கி.மீ.)&nbsp;
- மண்ணிவாக்கம் உயர்நிலைப்பள்ளி (0.7 கி.மீ.)&nbsp;
- அரசு உயர்நிலைப் பள்ளி, ஓட்டேரி விரிவாக்கம் (1 கி.மீ.)&nbsp;
- கிரசண்ட் பள்ளி (1.5 கி.மீ.)&nbsp;
- ஷாலோம் பள்ளி (1 கி.மீ.)&nbsp;
- ஸ்ரீ நடேசன் வித்யாசாலா மெட்ரிகுலேஷன் மேல்நிலைப் பள்ளி
- ஸ்ரீ நிகேதன் (சி. பி. எஸ். இ.) பள்ளி (1.2 கி.மீ.)&nbsp;
- ஆல்வின் இன்டர்நேஷனல் பப்ளிக் பள்ளி (சி. பி. எஸ். இ.) (3 கி.மீ.)&nbsp;
- ஸ்ரீ வேலம்மாள் சி. பி. எஸ். இ. பள்ளி (6 கி.மீ.)&nbsp;
- தியானோ வித்யாஸ்ரம் (சி. பி. எஸ். இ.) (7 கி.மீ.)&nbsp;
- ஹோலி சாய் சர்வதேச பள்ளி (5 கி.மீ.)&nbsp;
# பில்லூ போச்கானாவாலா

**பில்லூ போச்கானாவாலா**(*Pilloo Pochkhanawala)*இந்தியாவில் முதலாவதாக சிற்பத்துறைக்கு வந்த மிகச்சில பெண் சிற்பிகளில் இவரும் ஒருவர் ஆவார். போச்கானாவாலா சமகாலத்தவர்களிடையே நவீன சிற்பத்தின் முன்னோடியாக தனது துடிப்பான படைப்புகள் மூலம்,தன்னை நிலைநிறுத்திக் கொண்டார்.
# பில்லூ போச்கானாவாலா

## பிறப்பு

1923 ஆம் ஆண்டு ஏப்ரல் 01 ஆம் தேதி இந்தியாவின் மகாராட்டிரா மாநிலத்தின் தலைநகரான மும்பையில் பிறந்தார்.இவரது தந்தை பெயர் பிராம்ரோஸ் ஆர். அடேன்வாலா மற்றும் தாயார் பெயர் ஜெர்பாய் ஆவர்.
# பில்லூ போச்கானாவாலா

## கலை வாழ்க்கை

இவர் ஒரு சிற்பியாக மாறுவதற்கு முன்பு விளம்பரங்களில் பணியாற்றினார். இவரது படைப்புகள் இயற்கையான மனித உருவங்களின் வடிவத்தை கொண்டிருந்தன. இவர் தனது கலைப்படைப்புகளில் உலோகம், கல் மற்றும் மரம் உள்ளிட்ட பல்வேறு ஊடகங்களைப் பயன்படுத்தி சுயமாகக் கற்றுக்கொண்ட கலைஞராக விளங்கினார். இவரது படைப்புகளில் சிக்கலான வரைபடங்கள், நாடகத் தொகுப்புகள் ஆகியவைகள் அடங்கும் எனிினும் இவர் தனது சிற்பங்களுக்காகவே நன்கு அறியப்பட்டவர். ஒரு கலைஞராக இருப்பதோடு மட்டுமல்லாமல், போச்கானாவாலா மும்பையில் கலைகளை எளிதாக்குபவராகவும் நடுவராகவும் இருந்தார். 1960 களில் இருந்து, இவர் பல ஆண்டுகளாக மும்பை கலை விழாவை ஏற்பாடு செய்தார். தனது சக கலைஞர்களுடன் சேர்ந்து, சர் கோவாஸ்ஜி ஜஹாங்கீர் மண்டபத்தை மும்பையின் தேசிய நவீன கலைக்கூடமாக மாற்றுவதில் இவர் முக்கியப் பங்கு வகித்தார். இது தற்போது நாட்டின் முன்னணி அருங்காட்சியகங்களில் ஒன்றாகும், இது சமகால கலைகளைக் கொண்டுள்ளது.
# பில்லூ போச்கானாவாலா

## விருதுகள் மற்றும் அங்கீகாரம்

இவர் தனது வாழ்நாளில் பல விருதுகளைப் பெற்றார். குறிப்பாக 1954 இல் அகில இந்திய சிற்பிகள் சங்கம் வழங்கிய வெள்ளிப் பதக்கம், பாம்பே கலைச் சங்கத்திலிருந்து பெற்ற மற்றொரு வெள்ளிப் பதக்கம் மற்றும் 1979 இல் புது தில்லியில் உள்ள லலித் கலா அகாதமியின் விருது ஆகியவை கிடைத்தன.
# பில்லூ போச்கானாவாலா

## இறப்பு

இவர் 1986 ஆம் ஆண்டு சூூன் 7 ஆம் தேதி இறந்தார்.
# கெருகம்பாக்கம்

**கெருகம்பாக்கம்** என்பது இந்தியாவின் தமிழ்நாட்டில் பெருநகரமான சென்னையின் தென்மேற்குப் பகுதியில் உள்ள ஒரு குடியிருப்பு மற்றும் தொழில்துறை சுற்றுப்புறமாகும்.இது காஞ்சிபுரம் மாவட்டத்தில் உள்ள குன்றத்தூர் வட்டத்தைச் சேர்ந்தது. இது சென்னை நகரின் புறநகர்ப் பகுதியாகும்.
# கெருகம்பாக்கம்

## அமைவிடம்

குன்றத்தூர் சாலையில், போரூர் சந்திப்பிலிருந்து 4 கிலோமீட்டர் தொலைவில் தென்மேற்கு சென்னையில் அமைந்துள்ள கெருகம்பாக்கம், வடக்கில் மௌலிவாக்கம், கொளப்பாக்கம் மற்றும் தெற்கில் கோவூர் ஆகியவற்றால் சூழப்பட்டுள்ளது. பிற அண்டை பகுதிகளாக போரூர், மாங்காடு, வளசரவாக்கம், ஐயப்பன்தங்கல், குன்றத்தூர் ஆகியவை அடங்கும்.
# கெருகம்பாக்கம்

## மக்கள்தொகை

2011 மக்கள் தொகை கணக்கெடுப்பின்படி, கெருகம்பாக்கத்தின் மொத்த மக்கள் தொகை 11,551 ஆகும், இதில் 5,949 பேர் ஆண்கள் மற்றும் 5,602 பேர் பெண்கள் ஆவர். பாலின விகிதம் 942 ஆகவும், மாநில சராசரி 996 ஆகவும் இருந்தது. 0 முதல் 6 வயதுக்குட்பட்ட குழந்தைகளின் எண்ணிக்கை 1,445 ஆகும், இது கெருகம்பாக்கத்தின் மொத்த மக்கள் தொகையில் 12.51% ஆகும். தமிழக மாநில சராசரியான 943 உடன் ஒப்பிடும்போது, கெருகம்பாக்கத்தில் குழந்தை பாலின விகிதம் சுமார் 841 ஆக இருந்தது. கல்வியறிவு விகிதம் 88.93% ஆக இருந்தது, இது மாநில சராசரியான 80.09% ஐ விட அதிகமாக இருந்தது. ஆண்களின் கல்வியறிவு 92.87% ஆகவும், பெண்களின் கல்வியறிவு விகிதம் 84.80% ஆகவுமே உள்ளது. ஸ்ரீபெரும்புதூர் மக்களவைத் தொகுதி<nowiki/>க்குட்பட்ட ஆலந்தூர் (சட்டமன்றத் தொகுதி)யின் கீழ் கெருகம்பாக்கம் உள்ளது.
# கெருகம்பாக்கம்

## போக்குவரத்து

### சென்னை மெட்ரோ

சென்னை மெட்ரோ இரண்டாம் கட்டம் பூந்தமல்லி முதல் கலங்கரை விளக்கம் வரை, ஒரு பாதையைக் கொண்டுள்ளது. இதனருகில் முன்மொழியப்பட்ட போரூர் மெட்ரோ நிலையம் பாய் கடை பேருந்து நிறுத்தத்திலிருந்து 3 கிலோமீட்டருக்கும் குறைவாக இருக்கலாம்.
# கெருகம்பாக்கம்

## போக்குவரத்து

### இரயில்வே

பல்லாவரம் ரயில் நிலையம், இதன் அருகிலுள்ள ரயில் நிலையமாகும், இது கெருகம்பாக்கத்திலிருந்து (கவுல் பஜார் வழியாக) 7 கி.மீ. தொலைவில் உள்ளது. &nbsp;கிண்டி இரயில் நிலையம் கெருகம்பாக்கத்திலிருந்து 8 கி.மீ. தொலைவில் உள்ள இரண்டாவது அருகிலுள்ள ரயில் நிலையமாகும்.&nbsp;
# கெருகம்பாக்கம்

## போக்குவரத்து

### எம். டி. சி.

எம். டி. சி. கெருகம்பாக்கம் வழியாக கணிசமான எண்ணிக்கையிலான பேருந்துகளை இயக்குகிறது. வாகனப் பகிர்வும் போக்குவரத்தில் முக்கியப் பங்கு வகிக்கிறது. அருகிலுள்ள பேருந்து நிலையமாக ஐயப்பன்தங்கல் உள்ளது, இது கெருகம்பாக்கத்தில் இருந்து சுமார் 5 கிலோமீட்டர் தொலைவில் உள்ளது. இரண்டாவது மிக அருகில் உள்ள பேருந்து நிலையமான குன்றத்தூர் 6 கிலோமீட்டர் தொலைவில் உள்ளது.
# கெருகம்பாக்கம்

## கல்வி நிறுவனங்கள்

2016 ஆம் ஆண்டு [புதுப்பிக்கப்பட்ட] தரவுகளின்படி, கெருகம்பாக்கத்தில் தொடக்க, இடைநிலை, மேல்நிலை, கல்லூரி மற்றும் பாலிடெக்னிக் உள்ளிட்ட பல கல்வி நிறுவனங்கள் உள்ளன. கெருகம்பாக்கத்தில் உள்ள சில புகழ்பெற்ற நிறுவனங்கள் பி. எஸ். பி. பி மில்லினியம் பள்ளி, லிட்டில் ஃப்ளவர் மெட்ரிகுலேஷன் பள்ளி மற்றும் பாலிடெக்னிக் ஆகும். வேலம்மாள் போதி வளாகம், பொன் வித்யாஷ்ரம், லாலாஜி மெமோரியல் ஒமேகா இன்டர்நேஷனல் பள்ளி மற்றும் இன்னும் சில புகழ்பெற்ற நிறுவனங்கள் அருகிலுள்ள கொளப்பாக்கத்தில் அமைந்துள்ளன.
# காகல் சட்டமன்றத் தொகுதி

**ககால் சட்டமன்றத் தொகுதி** (Kagal Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது கோல்ஹாப்பூர் மாவட்டத்தில் அமைந்துள்ளது. காகல், கோல்ஹாப்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# காகல் சட்டமன்றத் தொகுதி

## சட்டமன்ற உறுப்பினர்கள்

| 1952 | மல்காராவ் தேசாய் | சுயேச்சை |
| --- | --- | --- |
| 1957 | விமலாபாய் பாகல் |  |
| 1962 | சாம்ராவ் பாட்டீல் | இந்திய தேசிய காங்கிரசு</br> |
| 1967 | தௌலத்ராவ் நிகம் |  |
| 1972 | சதாசிவ் மாண்ட்லிக் | சுயேச்சை |
| 1978 | விக்ரம்சிங் காட்கே |  |
| 1980 | இந்திய தேசிய காங்கிரசு (இ) |  |
| 1985 | சதாசிவ் மாண்ட்லிக் | இந்திய காங்கிரசு (சோசலிஸ்ட்) |
| 1990 | இந்திய தேசிய காங்கிரசு</br> |  |
| 1995 |  |  |
| 1999 | அசன் முசுரிப் | தேசியவாத காங்கிரசு கட்சி</br> |
| 2004 |  |  |
| 2009 |  |  |
| 2014 |  |  |
| 2019 |  |  |
| 2024 | தேசியவாத காங்கிரசு கட்சி</br> |  |
# கர்வீர் சட்டமன்றத் தொகுதி

**கர்வீர் சட்டமன்றத் தொகுதி** (Karvir Assembly Constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது கோல்ஹாப்பூர் மாவட்டத்தில் அமைந்துள்ளது. காகல், கோல்ஹாப்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# கர்வீர் சட்டமன்றத் தொகுதி

## சட்டமன்ற உறுப்பினர்கள்

| 1952 | நாராயண் சர்நாயக் | சுயேச்சை |  |
| --- | --- | --- | --- |
| 1962 | தினகர்ராவ் முத்ராலே | இந்திய தேசிய காங்கிரசு</br> |  |
| 1967 | சிறீபத்ராவ் போந்த்ரே |  |  |
| 1972 |  |  |  |
| 1978 | ராஜாராம் பாட்டீல் |  |  |
| 1980 | திக்விசய் கான்வில்கர் | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |  |
| 1990 |  |  |  |
| 1995 |  |  |  |
| 1999 | தேசியவாத காங்கிரசு கட்சி</br> |  |  |
| 2004 | சதேஜ் பாட்டீல் | சுயேச்சை |  |
| 2009 | சந்திரதீப் நார்கே | சிவ சேனா |  |
| 2014 |  |  |  |
| 2019 | பி.என்.பாட்டீல் | இந்திய தேசிய காங்கிரசு</br> |  |
| 2024 | சந்திரதீப் நார்கே | சிவ சேனா | } |
# மக்கள் நலச்சந்தை

## **மக்கள் நலச்சந்தை**

மக்கள் நலச்சந்தை (*MAKKAL NALA SANTHAI*) என்பது இயற்கை வேளாண்மை விளைபொருள்களை நேரடியாக மக்களிடம் சந்தைப்படுத்தும் திட்டமாகும். இத்திட்டத்தில் நுகர்வோர் எனப்படும் மக்களும் விவசாய உற்பத்தியாளர்களும் நேரிடையாக சந்தித்து, நியாயமான விலையில் விவசாய உற்பத்தி பொருள்கள் வாங்குவதும் விற்பதும் ஒரு நல்ல திட்டமாக வரவேற்பை மக்களிடம் பெற்றுள்ளது.
# மக்கள் நலச்சந்தை

## திட்டம் துவக்கம்

இந்தியாவில், தமிழ்நாடு மாநிலம் வேலூர் மாவட்டம் காட்பாடி காந்தி நகரில் 12 சூன்,2022ஆம் ஆண்டு முதன் முதலாக தொடங்கப்பட்டது. இயற்கை வேளாண் மற்றும் அதன் உற்பத்தி பொருள்களுக்கான உள்ளூர் மற்றும் நகரப்பகுதி அளவில், ஒரு குறிப்பிட்ட நேரம் மட்டும் சந்தை செயல்படும் வகையில் அமைக்கப்பட்டுள்ளது.
இயற்கை வேளாண்மையில் ஈடுபட்டுள்ள விவசாயிகள் ஒரு குழுவாக ஒருங்கிணைக்கப்பட்டு மக்கள் நலச்சந்தை செயல்படுகிறது. தமிழ்நாடு அறிவியல் இயக்கத்தின் தன்னார்வலரும், ஓய்வுபெற்ற வங்கி அலுவலருமான கு.செந்தமிழ்ச்செல்வன் என்பவர் மக்கள் நலச்சந்தையின் ஒருங்கிணைப்பாளராக செயல்பட்டு வருகின்றார்.
# மக்கள் நலச்சந்தை

## செயல்பாடுகள்

மாதந்தோறும் இரண்டாவது ஞாயிற்று கிழமைகளில் மக்கள் நலச்சந்தை நடைெபறுகிறது. இவை தவிர முக்கிய பண்டிகை நாட்களிலும் சந்தை கூடுகிறது. சந்தை முடிந்த பின்னர் அடுத்தவார சந்தைக்கான திட்டமிடல் உருவாக்கப்படுகிறது. மக்கள் தேவைகள், புதிய உற்பத்தி பொருட்கள், ஏற்பட்ட அனுபவங்கள் ஆகியன பகிர்ந்து கொள்கின்றனர்.
கொரானா தொற்றுக்கு பிறகு பெரும்பாளான மக்கள் தங்களை ஆரோக்கியமாக பாதுகாத்துகொள்ள வேண்டும் என்ற விழிப்புணர்வு அதிகரித்துள்ளது. இயற்கையான உணவு முறைக்கு திரும்பி வருகின்றனர். இயற்கை முறையில் உற்பத்தி செய்யப்படும் காய்கறிகள், பழங்கள், சமையல் எண்ணெய், பாரம்பரிய அரிசி வகைகள், சிறு தானியங்கள், உண்ண தயார் நிலையில் தயாரிக்கப்பட்ட உணவு வகைகள், தின்பண்டங்கள், சோப்பு வகைகள், வாசனை பொருட்கள், வாசனை திரவியங்கள், மூலிகை மருந்துகள் உள்ளிட்டவைகள் மக்கள் நலச்சந்தையில் விற்கப்படுகின்றன.
விவசாயத்திற்கு தேவையான இயற்கை உரங்கள், காய்கறி விதைகள், செடிகள், நாற்றுகள், நெல் விதைகள், பூச்சி விரட்டிகள் ஆகியனவும் செய்முறை விளக்கங்களுடன் மக்கள் நலச்சந்தைகளில் விற்கப்படுகின்றன.
விவசாய விளை பொள்களுக்கான விலையை உற்பத்திக்கு ஏற்றவாறு குழுவாக கலந்துபேசி தாங்களே நிர்ணயித்து பொருட்களை விற்பதால் நல்ல வருமானமும் உடனடியாக கிடைக்கிறது. சரியான எடை அளவில், நியாயமான விலையில் வாங்கும் மக்களும் மகிழ்ச்சியுடன் செல்கின்றனர்.
# மீனாட்சி தம்பான்

**மீனாட்சி தம்பன்** (*Meenakshi Thampan*) என்பவர் இந்திய அரசியல்வாதியும் கேரள மேனாள் சட்டமன்ற உறுப்பினரும் ஆவார். இவர் கேரளத்தில் திருச்சூர் மாவட்டத்தைச் சேர்ந்தவர். மீனாட்சி இந்தியப் பொதுவுடமைக் கட்சி உறுப்பினர் ஆவார். 1991 முதல் 1996 வரை கொடுங்கல்லூர் சட்டமன்றத் தொகுதியின் சட்டமன்ற உறுப்பினராக இருந்தார். இவர் கேரள மாநில மகளிர் ஆணையத்தின் உறுப்பினராகவும் இருந்துள்ளார்.
# கோல்காபூர் வடக்கு சட்டமன்றத் தொகுதி

**கோல்காபூர் வடக்கு சட்டமன்றத் தொகுதி** (Kolhapur North Assembly Constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது கோல்ஹாப்பூர் மாவட்டத்தில் அமைந்துள்ளது. இது கோல்ஹாப்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். .
# கோல்காபூர் வடக்கு சட்டமன்றத் தொகுதி

## சட்டமன்ற உறுப்பினர்கள்

| 2009 | ராசேசு இக்சிர்சாகர் | சிவ சேனா</br> |
| --- | --- | --- |
| 2014 |  |  |
| 2019 | சந்திரகாந்த் சாதவ்† | இந்திய தேசிய காங்கிரசு </br > |
| 2022^ | செயசிறீ சாதவ் |  |
| 2024 | ராசேசு இக்சிர்சாகர் | சிவ சேனா</br> |